Pietų Siera Madrė

Pietų Siera Madrė () – kalnų grandinė pietvakarių Meksikoje, Ramiojo vandenyno pakrantėje, Šiaurės Amerikos Kordiljerų dalis. Driekiasi ~1000 km, per Mičoakano, Gerero ir Oachakos valstijas. Šiaurėje jungiasi su Neovulkanine ašimi. Aukštis iki 3703 m (Teotepeko kalnas, Gerero valstija).

Pietų Siera Madrė sudaryta daugiausia iš kristalinių uolienų, vietomis padengta lava. Auga kalniniai pušų ir pušų – ąžuolų miškai, taip pat lapus metančių medžių tropiniai miškai ir retmiškiai.

Šaltiniai 

Meksikos kalnai